C 465/142
MT
Il-Ġurnal Uffiċjali tal-Unjoni Ewropea
6.12.2022
Il-Ħamis 5 ta’ Mejju 2022
AG. billi l-UE u l-missjonijiet tal-politika ta' sigurtà u ta' difiża komuni diżinformazzjoni u jeħtieġ li jingħataw b'mod urġenti l-mezzi għal d-diżinformazzjoni wasslet biex saħansitra saret akkuża falza lill-militar fil-Mali, għalkemm l-evidenza turi li l-Maljani u barranin issuspettati responsabbli għal qlajja' kerha vvintata u qarrieqa;
tagħha kienu soġġetti għal kampanji ta' komunikazzjoni strateġika effettiva; billi Franċiż bi qtil tal-massa fiż-żona ta' Gossi li jappartjenu għal Wagner Group huma
AH. billi bħala riżultat tal-ostakoli multipli mill-awtoritajiet tranżizzjonali tal-Mali, l-atturi internazzjonali kkonkludew li l-kundizzjonijiet biex jitkompla l-involviment militari tagħhom fil-Mali ma għadhomx issodisfati;
AI. billi fuq it-talba tas-sħab Afrikani tagħhom, l-atturi Ewropej u internazzjonali qablu li jkomplu bl-azzjoni konġunta tagħhom kontra t-terroriżmu fir-reġjun tas-Saħel, inkluż fin-Niġer u fil-Golf tal-Guinea, u bdew konsultazzjonijiet politiċi u militari magħhom bil-għan li jistabbilixxu t-termini għal din l-azzjoni kondiviża sa Ġunju 2022;
AJ. billi s-sitwazzjoni fis-Saħel hija marbuta mill-qrib mas-sitwazzjoni fil-Golf tal-Guinea; billi l-piraterija għadha theddida għas-sigurtà fil-Golf tal-Guinea; billi l-Kunsill estenda l-implimentazzjoni tal-Preżenza Marittima Koordinata fil-Golf tal-Guinea b'sentejn;
1.
Jikkundanna bil-qawwa l-vjolenza u t-telf tal-ħajja fl-Afrika tal-Punent u fir-reġjun tas-Saħel, inklużi l-abbużi mwettqa fil-kuntest ta' operazzjonijiet militari, u jesprimi tħassib dwar iż-żieda fl-instabbiltà fis-Saħel, li timmina s-sigurtà u l-istabbiltà tal-pajjiżi kkonċernati u li għandha konsegwenzi reġjonali u internazzjonali profondi; jesprimi s-solidarjetà tiegħu mal-familji tal-vittmi kollha ta' attakki terroristiċi fir-reġjun kollu u jagħtihom il-kondoljanzi; itenni l-appoġġ qawwi tiegħu għall-poplu tal-Afrika tal-Punent u r-reġjun Afrikan tas-Saħel u l-aspirazzjonijiet tagħhom għall-paċi, id-drittijiet tal-bniedem, is-sigurtà, l-istabbiltà, l-iżvilupp ekonomiku u l-progress soċjali u demokratiku; jagħti rikonoxximent lill-bosta sforzi mill-atturi lokali u internazzjonali li għandhom l-għan li jrawmu l-paċi u l-progress fir-reġjun kollu; jirrikonoxxi li s-sitwazzjoni tas-sigurtà fis-Saħel għadha sfida enormi u li ħafna persuni ċivili qed ibatu minn insigurtà u sfaw vittmi ta' attakki terroristiċi;
2.
Jisħaq fuq il-punt li rispons komprensiv għall-isfidi li qed jiffaċċjaw l-Afrika tal-Punent u s-Saħel jeħtieġ koordinazzjoni bejn il-politiki tas-sigurtà, tal-klima, tal-iżvilupp u tal-kummerċ;
3.
Jesprimi tħassib serju dwar l-istat tad-demokrazija fir-reġjun tas-Saħel u l-kolpi ta' stat reċenti fir-reġjun; jistieden lill-mexxejja kollha tal-kolp ta' stat jistabbilixxu limiti ċari dwar id-durata tal-perjodi ta' tranżizzjoni politika, biex jiżguraw ritorn rapidu għall-ordni kostituzzjonali, l-istat tad-dritt u gvernijiet ċivili u jiffaċilitaw l-organizzazzjoni ta' elezzjonijiet trasparenti u inklużivi;
4.
Itenni bil-qawwa l-pożizzjoni tiegħu li kwalunkwe kooperazzjoni politika u ta' sigurtà fit-tul mal-atturi tal-UE se tirrikjedi skedi realistiċi għar-ritorn għad-demokrazija, inklużi stadji importanti ċari u li jistgħu jitkejlu; ifakkar li fin-nuqqas ta' skedi realistiċi bħal dawn, se jitqajjem dubju dwar kwalunkwe kooperazzjoni futura mal-atturi tal-UE;
5.
Jinnota li l-kolpi ta' stat jimminaw l-isforzi għat-tisħiħ tal-istat tad-dritt u jasserixxu l-leġittimità demokratika tal-azzjonijiet tal-gvern; ifakkar li t-tranżizzjoni u r-riforma demokratiċi ġenwini jridu jkunu mmexxija minn persuni ċivili u jippermettu l-involviment sħiħ u attiv tal-organizzazzjonijiet tas-soċjetà ċivili, tan-nisa, taż-żgħażagħ u tal-partiti tal-oppożizzjoni; iħeġġeġ lill-awtoritajiet fl-Afrika tal-Punent u r-reġjun Afrikan tas-Saħel jirrispettaw u jipproteġu l-libertà tal-media u l-libertà tal-għaqda, l-assoċjazzjoni u l-espressjoni;
6.
Jissottolinja li djalogi nazzjonali ġenwini, li jinvolvu lis-setturi kollha tas-soċjetà ċivili, huma meħtieġa fir-reġjun kollu sabiex tiġi deskritta viżjoni futura ċara għad-demokrazija, inklużi objettivi konkreti miftiehma b'mod konġunt u kondiviżi mid-diversi atturi mhux militari u mhux statali; jistieden lill-komunità internazzjonali tgħin biex tiffaċilita djalogu bħal dan billi toffri li jkollha rwol ta' medjazzjoni;
7.
Jissottolinja li l-għaqda hija l-aħjar mod biex jiġu indirizzati l-bosta sfidi li r-reġjun qed jiffaċċja; Jappoġġa għalhekk l-azzjonijiet imħabbra mill-UA u l-azzjonijiet meħuda mill-ECOWAS għad-difiża tad-demokrazija u tal-istat tad-dritt;